El PSPV i el PPCV són les formacions polítiques amb més candidatures proclamades al País Valencià per a les eleccions municipals del 26 de maig, perquè en el primer cas arriben al 99,7% dels municipis i, en el segon, al 94,1%. Així, només hi ha una localitat on els populars no han presentat una candidatura a l'Alcaldia.

La tercera formació amb més llistes municipals és Compromís, que tindrà llistes en el 51,7% del territori; seguida de Ciutadans, en el 38%; d'Esquerra Unida, en el 17,5%; Vox, en el 10,7%; Podem, en el 10,1%, i Unides Podemos, en el 7,9%, segons les dades a les quals ha tingut accés EFE.

El PPCV compta amb llistes municipals en 541 dels 542 municipis del territori, perquè hi ha un municipi al Comtat en el qual no ha sigut proclamada la seua candidatura, l'Orxa, segons recull el Butlletí Oficial de la Província d'Alacant.

El segon partit amb més candidatures locals és el PSOE, amb un total de 510, perquè ha presentat llistes en 251 dels 266 municipis de la demarcació de València –el 94,4%–, en 130 dels 135 de la d'Alacant –el 96,3%– i en 129 de les 141 localitats de la de Castelló el 91,5%.

En tercer lloc se situa Compromís, amb 280 candidatures, perquè ha presentat llistes en 162 dels 266 municipis de la demarcació de València –el 60,9%–, en 75 de les 141 localitats de la d'Alacant –el 53,2%– i en 43 de les 135 de la de Castelló –el 31,9%.

El quart partit amb més candidatures locals, amb un total de 206, és Ciutadans, que compta amb llistes proclamades en 98 municipis de la demarcació de València –el 36,8%–, 66 de la d'Alacant –el 46,8%– i 42 de la de Castelló –el 31,1%.

Li segueix Esquerra Unida, amb 95 candidatures de les quals 56 a corresponen a la demarcació de València, el 21,1%; 31 a la d'Alacant, el 22%, i 8 a la de Castelló, el 5,9%).

Vox compta amb 58 llistes de les quals 28 s'han presentat a la demarcació de València, el 10,5%; 23 a la d'Alacant, el 16,3%, i 7 a la de Castelló, el 5,2%.

Finalment se situen Podemos, amb 55 candidatures a tot el territori de les quals 29 corresponen a la demarcació de València, el 10,9%; 21 a la d'Alacant, el 14,9%, i 5 a la de Castelló, el 3,7%, i Unides Podem, amb 43 llistes de les quals 27 pertanyen a la demarcació de València, el 10,2%; 11 a la d'Alacant, el 7,8%, i 5 a la de Castelló, el 3,7%.